**Изречение**

Когато вятърът разчупва

нощта на хиляди парчета

и електричен ток припуква

по гърба на спуснати пердета,

когато морето е тревожно

и се мята във просъница,

чайките по плажа сънено

подритват дневната измислица,

аз паля свещи над камината

и се скатавам във дланта ти,

сглобявам нощните парчета,

че цяла ми е нужна любовта ти.

**Радостина Койчева**

Учител в 164 ГПИЕ „Мигел де Сервантес“, София